Foto: REUTERS Afg‘onistonning shimoliy hududida sodir bo‘lgan mina portlashi oqibatida kamida yetti nafar bola nobud bo‘ldi, yana besh nafari jiddiy jarohat olgan. Bu Afg‘onistonning Tolo News telekanali tomonidan hukumatdagi manbalarga asosan xabar berdi. Taxminlarga ko‘ra, jangarilar maqsadi huquq-tartibot organlari xodimlari bo‘lgan, lekin buning o‘rniga bolalar minada portlab ketishdi. Mavjud ma’lumotlarga ko‘ra, ikki nafar bola og‘ir ahvolda qolmoqda. O‘z navbatida, «Sinxua» agentligining afg‘on politsiyasiga tayanib xabar berishicha, sakkiz bola halok bo‘lgan. Voqea 21 sentabr, juma kuni kechqurun Afg‘oniston shimolidagi Faryob viloyatida sodir bo‘ldi. Mamlakat politsiyasidan bildirishlaricha, terakt «Tolibon» terrorchilik guruhi vakillari tomonidan uyushtirilgan, ammo jangarilar mas’uliyatni o‘z zimmalariga olmaganlar.